తెలంగాణలో మహిళా తహసీల్దార్ దారుణహత్య WATCH LIVE TV
అజారుద్దీన్‌ను వెనక్కి నెట్టిన ధోనీ!
భారత మాజీ కెప్టెన్ మహేంద్ర సింగ్ ధోనీ.. మరో మాజీ కెప్టెన్ అజారుద్దీన్‌ను వెనక్కి నెట్టాడు.
TNN | Updated:
Aug 28, 2017, 08:29AM IST
భారత మాజీ కెప్టెన్ మహేంద్ర సింగ్ ధోనీ.. మరో మాజీ కెప్టెన్ అజారుద్దీన్&zwnj;ను వెనక్కి నెట్టాడు. పరుగుల వేటలో అజారుద్దీన్&zwnj;ను ధోనీ దాటేశాడు. ఆదివారం పల్లెకెలెలో శ్రీలంకతో జరిగిన మూడో వన్డేలో కీలక ఇన్నింగ్స్ ఆడిన ధోనీ.. వన్డే కెరీర్&zwnj;లో అత్యధిక పరుగులు చేసిన నాలుగో భారత క్రికెటర్&zwnj;గా నిలిచాడు. ఈ మ్యాచ్&zwnj;కు ముందు అజారుద్దీన్ తరవాత ఐదో స్థానంలో ఉన్న ధోనీ.. ఈ వన్డేలో 62 పరుగులు చేసి మొత్తం 9419 పరుగులతో నాలుగో స్థానానికి దూసుకెళ్లాడు. 9378 పరుగులతో అజారుద్దీన్ ఐదో స్థానానికి పడిపోయాడు.
భారత్&zwnj; నుంచి అత్యధిక పరుగుల జాబితాలో 18426 పరుగులతో సచిన్ టెండూల్కర్ అగ్రస్థానంలో ఉన్నాడు. ఇక సౌరబ్ గంగూలీ 11221 పరుగులతో రెండో స్థానంలోనూ, 10768 పరుగులతో ద్రవిడ్ మూడో స్థానంలోనూ ఉన్నారు. మరోవైపు ధోనీకిది 299వ వన్డే మ్యాచ్. ప్రస్తుత ఫామ్&zwnj;ను బట్టి చూస్తుంటే 2019 వరల్డ్ కప్ వరకు ధోనీ కొనసాగే అవకాశాలు కనిపిస్తున్నాయి. ఇదే కానీ జరిగితే ధోనీ.. ద్రవిడ్&zwnj;ను కూడా దాటే అవకాశం ఉంది.
ఇదిలా ఉండగా.. వన్డేల్లో అత్యధిక సార్లు నాటౌట్&zwnj;గా నిలిచిన బ్యాట్స్&zwnj;మెన్&zwnj;గా చమిందా వాస్, షాన్ పొల్లాక్ సరసన ధోనీ నిలిచాడు. ధోనీ ఇప్పటి వరకు 72 ఇన్నింగ్సుల్లో నాటౌట్&zwnj;గా నిలవడం విశేషం. వాస్, పొల్లాక్ ఇప్పటికే రిటైర్ అయ్యారు. కాబట్టి ఈ రికార్డు కూడా భవిష్యత్తులో ధోనీ పేరిటే ఉండబోతుంది.